Las schibettas dal mais

Da Patrick Capaul

THE DONNAS "GOLD MEDAL"!
Senza dubi è AC/DC ina da las pli masculinas bands da rock insumma, e senza dubi èn sulet umens, dretgs makers, abels da far il rocken sin tala moda....
E natiralmain n'èn talas pretensiuns insumma betg machoidas! E per mintga dunna ch'è d'ina autra opiniun: "...baby, taidla ..let me put my love into you" e ti sas da tge che jau discur, baby...". Era sche jau maz ussa tut ils pregiudizis che questa sentenza savess esser da mai, sun jau da tut in'autra opiniun! Nothing rocks my world like you do, women...
E sper tut il rock'n'roll che vegn pratitgà en las chombras da durmir da quest mund, vegn il R'n'R tschuf e vulgar era pratitgà da dunnas che tegnan ina ghitarra en maun ed in microfon davant ils lefs. E schon fiss ins tar il emprim tip per il disc dal mais - THE DONNAS "gold medal" - è ina schiba d'ina girlie band cun ovs, cojones, ballas! Donna A., Donna C., Donna F. e Donna R. fan il rocken sco ils idols australians, cuntinueschan lur via constantamain cun R'n'R en meglra maniera. Segir betg be in disc per dunnas. Giuvens, cun quella CD en vossa collecziun faschais impressiun schizunt ad Alice Schwarzer.....yeah baby!!!

THE CURE Three Imaginary Boys (Deluxe Edition) 
Qua è ella, la definitivamain ultimativa reediziun dal debut da THE CURE: "three imaginary boys"! Per mintgin ch'enconuscha Robert Smith e sia band be da la chanzun d'amur per il venderdi: qua ha tut entschet, quest album è ina da las naschientschas dal sound dals onns 80, dentant era da la chanzun da pop perfetga.
Gia en la versiun oriunda dal 1979 ina da quellas schibas che tutga simplamain en mintga collecziun da tut quels che n'han nagut da Celine Dion e DJ Bobo. E sco reediziun "deluxe edition" - cul dc original, en in sound adattà, e cun il dc da bonus, 20 chanzuns dad outtakes, versiuns live - tut material anc betg edì.

MANDO DIAO "HURRICANE BAR" 
E puspè ina gia in pau musica directamain or da la garascha dal retro hype. Chanzuns enguladas ensemen or da millis citats da millis bands or da millis onns rock'n'roll- uschia vegn oz fatg musica! Natiralmain sa preschent jau tut auter che la milli-avla copia da la copia. Sch'ils Beatles avessan edì lur debut a l'entschatta dal terz millenni, sche tunass quel sco ils Svedais MANDO DIAO! Senza surfar, la nova schiba "hurricane bar" da quest quartet da Börlange en Svezia explodescha da pur rock'n'roll! Qua mora Mick Jagger da spira scuidanza e John Lennon sauta polca en sia fossa! Or da citats enconuschents e classics creescha quella giuvna band lur agen stil, e quai è davaira gronda musica!!!